Obert el termini per a participar en el concurs del cartell de la campanya de promoció del comerç local
09 d’abril 2025

![](/media/jgph3jal/captura-de-pantalla_9-4-2025_145317_outlook-office365-com_c.jpg?width=836.5990990990991&height=850)

Un any més, l'Ajuntament de Sagunt, a través de la Regidoria de Comerç i Mercats, obri el termini per a participar en el concurs del cartell de la campanya de promoció del comerç local, el premi del qual és de 500 €. El termini acabarà el 7 de maig i les persones interessades poden accedir a la informació necessària a través de la [web de l'Ajuntament](https://sagunt.sedipualba.es/tablondeanuncios/anuncio.aspx?id=64405).

L'objecte del concurs és seleccionar la imatge que s'utilitzarà en la campanya anual de dinamització i foment del comerç local per a aconseguir, d'esta manera, fomentar l'activitat artística i difondre-la entre la ciutadania.

Poden participar en el concurs totes les persones físiques majors d'edat i també alumnat a partir de 16 anys (complits durant el curs) i que tinguen la matrícula en qualsevol dels instituts de Sagunt.

Les persones interessades hauran de presentar, conforme a la convocatòria, el treball o treballs en un sobre tancat amb el lema o el pseudònim del cartell, sense cap identificació expressa de l'autoria. En un altre sobre a part, tancat i identificat amb el mateix lema o pseudònim que el treball, s'ha de presentar la següent documentació: fotocòpia del DNI, telèfon i adreça de correu electrònic, declaració responsable de la persona sol·licitant i, en cas d'estudiants, fotocòpia de la matrícula.

La regidora de Comerç i Mercats, Natalia Antonino, també convida “els professionals del sector a participar-hi i aportar idees que incentiven les nostres compres i capten l'atenció dels compradors i compradores”.

*   [](http://www.facebook.com/sharer.php?u=https://aytosagunto.es/va/actualitat/2025-04-09-obert-el-termini-per-a-participar-en-el-concurs-del-cartell-de-la-campanya-de-promocio-del-comerc-local/ "Facebook")
*   [](http://twitter.com/share?url=https://aytosagunto.es/va/actualitat/2025-04-09-obert-el-termini-per-a-participar-en-el-concurs-del-cartell-de-la-campanya-de-promocio-del-comerc-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-09-obert-el-termini-per-a-participar-en-el-concurs-del-cartell-de-la-campanya-de-promocio-del-comerc-local/ "Linked In")
*   [](mailto:?body=https://aytosagunto.es/va/actualitat/2025-04-09-obert-el-termini-per-a-participar-en-el-concurs-del-cartell-de-la-campanya-de-promocio-del-comerc-local/)